Предложение 

от Емилия Кръстева
за 
ПРОЕКТ 
на
 Правилник за предоставяне на средства от Фонд  “Ин витро” на семейства и лица, живеещи на семейни начала, с репродуктивни проблеми, жители  на община Златоград
· 
На основание чл. 26, ал. 2 от Закона за нормативните актове във връзка с чл.77 от Административнопроцесуалния кодекс  заинтересованите лица могат в 14-дневен срок от публикуване  на настоящият проект на Правилник за предоставяне на средства от Фонд  “Ин витро” на семейства и лица, живеещи на семейни начала с репродуктивни проблеми, жители  на община Златоград, на интернет страницата на Община Златоград да направят предложения и да изразят становища по проекта.  

Мотиви: 
І. Причини, налагащи приемане на Правилиник:

· Към настоящият момент Община Златоград не подпомага финансово процедури и дейности по асистирана репродукция на семейства и лица, живеещи на семейни начала с репродуктивни проблеми

· Приемайки този Правилник Община Златоград ще изрази съпричастността си към проблемите на семействата и лицата, живеещи на семейни начала с репродуктивни проблеми

· Правилникът ще регламентира условията и процедурите за кандидатстване, критериите за финансово подпомагане на нуждаещите се и реда за предоставяне на помощта

· Създаване на прозрачен ред при финансово подпомагане на нуждаещите се.

· В бюджета на Община Златоград за 2016г. са заложени средства в размер 10 000,00 (десет хиляди) лева за финансово подпомагане на процедури и дейности по асистирана репродукция, като с Решение № Ж 127 от 25.02.2016г. на Общински съвет Златоград е указано да се определи ред и условия за тяхното прозрачно и целесъобразно изразходване.
ІІ. Цел, която се поставя:

· Регламентиране на конкретни и ясни правила за реда, начина и условията за финансово подпомагане на процедури и дейности по асистирана репродукция на семейства и лица, живеещи на семейни начала с репродуктивни проблеми на територията на Община Златоград.

ІІІ. Очаквани резултати:
· Подпомагане на семейства и лица, живеещи на семейни начала с репродуктивни проблеми на територията на Община Златоград

· Приемане на ясни правила при кандидатстване за финансово подпомагане.

ІV.Финансови и други средства, необходими за прилагане на новата уредба:

Размерът на финасовите средства, отпускани по реда на този Правилник, се одобряват от Общински съвет при приемането на годишният бюджет на Община Златоград за съответната година или при неговата актуализация. За 2016г. средства определени в общинският бюджет за тази цел са в размер 10 000,00 (десет хиляди) лева.

V. Анализ на съответствие с правото на ЕС

Тенденцията в местното самоуправление и местната администрация са най-концентрирано изразени в Европейската Харта за местно самоуправление и в Европейската Харта за регионално развитие. Те подчертават необходимостта от отчитането в правните актове на всички особености на местните структури с оглед на задоволяване на потребностите на населението по места чрез ефективно местно самоуправление.


Доколкото настоящият проект има за предмет приемане на подзаконов нормативен акт, който подлежи на издаване на основание чл.21, ал.2 от ЗМСМА от Общински съвет, като орган на местно самоуправление, то приложими са разпоредбите на „Европейската Харта за местно самоуправление”.


Проектът е съобразен с чл.3, т.1 и във връзка с т.2 и чл.4 от Европейската Харта за местно самоуправление.
Като Община, загрижена за своите граждани, ние създадохме Фонд „Ин витро” защото сме длъжни да обърнем внимание на хората с репродуктивни проблеми и да им подадем ръка. Защото няма по-голямо щастие от това да бъдеш родител. Ние не оставаме безучастни към болката на хората!   
